
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 183
                                                           din 31 octombrie 2019
privind transmiterea unui drept de concesiune 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 25.424/11.09.2019 şi la Consiliul Local Sighișoara cu nr. 26.349/19.09.2019, de referatul de aprobare, înregistrat cu nr. 25.426/11.09.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere cererea înregistrată la Municipiul Sighișoara cu nr. 1388/19.01.2017, prin care petentul Șoneriu Mihai-Marcel solicită preluarea contractului de concesiune nr. 7/6628/30.04.2008 încheiat între Municipiul Sighișoara, în calitate de concedent, și Incefi Amalia, în calitate de concesionar, întrucât a dobândit dreptul de proprietate, prin cumpărare, asupra apartamentului nr. 1 a construcției edificate pe terenul situat în Municipiul Sighișoara, str. Mărășești, nr. 7, înscris în C.F. nr. 50886 (nr. C.F. vechi: 4994/I), top. 2032, 2033/I, teren care face obiectul contractului de concesiune mai sus amintit în cotă de 40/652 părți;

Având în vedere contractul de concesiune nr. 7/6628/30.04.2008, încheiat între Municipiul Sighişoara, în calitate de concedent şi Incefi Amalia, în calitate de concesionar, având ca obiect preluarea în concesiune a terenului, proprietate a Statului Român, situat în municipiul Sighişoara, str. Mărășești, nr. 7, C.F. nr. 50886 (nr. C.F. vechi: 4994/I), nr top 2033/I, în suprafaţă de 40,00 mp, cu destinaţia de “extindere locuințăˮ;

Având în vedere contractul de vânzare-cumpărare, autentificat cu nr. 1619/10.11.2010 emis de  BNP Urian Marilena, încheiat între Incefi Amalia, în calitate de vânzător și Soneriu Mihai-Marcel, în calitate de cumpărător și în care Incefi Amalia declară că este de acord să se transmită dreptul de concesiune asupra suprafeței de 40/652 mp teren aferent construcțiilor care fac obiectul contractului, în favoarea cumpărătorului, Șoneriu Mihai-Marcel;

Având în vedere faptul că terenul care face obiectul contractului de concesionare se află pe raza unității administrativ-teritoriale, fiind cuprins în inventarul Municipiului Sighișoara în domeniul privat;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere faptul că Municipiul Sighișoara, ca unitate administrativ-teritorială, deține rangul de posesor al terenului antemenționat, proprietate a Statului Român, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere faptul că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea sa, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere că, prin această concesiune se aduc venituri suplimentare la bugetul local;

Având în vedere că, în urma transmiterii dreptului de concesiune nu sunt afectate planurile de sistematizare şi că terenul nu face obiectul Legii nr. 247/2005;
Având în vedere Raportul de specialitate al Direcției Administrarea Patrimoniului, înregistrat cu nr. 25.425/11.09.2019, prin care se propune transmiterea unui drept de concesiune;
Având în vedere avizele favorabile ale comisiilor de comerț, socială și juridică;
În temeiul art. 129 (1) și (2) lit. „c” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ;

H O T Ă R Ă Ş T E:
Art. 1. (1) Se aprobă transmiterea, începând cu data de 01.11.2019, a dreptului de concesiune prevăzut în contractul de concesiune nr. 7/6628/30.04.2008 având ca obiect terenul situat în municipiul Sighişoara, str. Mărășești, nr. 7, C.F. nr. 50886 (nr. C.F. vechi: 4994/I), nr top 2033/I, în suprafaţă de 40,00 mp, cu destinaţia de “extindere locuințăˮ, de la Incefi Amalia, actualul concesionar, către Șoneriu Mihai-Marcel, întrucât acesta a dobândit, potrivit contractului de vânzare-cumpărare autentificat cu nr. 1619/10.11.2010 emis de BNP Urian Marilena, dreptul de proprietate asupra apartamentului nr. 1 a construcției edificate pe terenul situat în Municipiul Sighișoara, str. Mărășești, nr. 7, înscris în C.F. nr. 50886 (nr. C.F. vechi: 4994/I), top. 2032, 2033/I, teren care face obiectul contractului de concesiune mai sus amintit, în cotă de 40/952 părți.

(2) Redevenţa va fi de 1,2020 lei/mp./an, respectiv de 48,08 lei/an, valoare calculată și indexată ținând cont de valoarea aplicabilă pentru redevența percepută fostului concesionar al terenului, Incefi Amalia, potrivit contractului de concesiune nr. 7/6628/30.04.2008 și se va indexa trimestrial cu indicele de inflaţie.

(3) Durata rămasă a concesiunii va fi de 33 (treizeci și trei) ani și 6 (șase) luni, din durata iniţială de 46 (patruzeci și șase) ani, cu posibilităţi de prelungire stabilite prin contractul de concesiune.
(4) Restul clauzelor contractuale îşi menţin valabilitatea între Municipiul Sighişoara şi Șoneriu Mihai-Marcel.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 3.  Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu 16 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. domnul Șoneriu Mihai-Marcel.
12 ex.

B.A. 
